કરલા ગામમાં આહીર સમાજની વસતી વધારે છે. ગામ લોકો કહે છે, ભાવનગર જિલ્લાનું આ છેવાડાનું ગામ છે. નેતાઓ ચૂંટણી સમયે ગામમાં આવે છે. સુવિધાનાં વચનો આપીને જતાં રહે છે, પણ પછી કોઈ કાંઈ કરતું નથી. ગામમાં બસ સ્ટેન્ડ પણ ધૂળ ખાતું છે, બસની સુવિધા નથી, રોડ ખરાબ છે, પાણીના પ્રશ્નો છે. કરલા ગામ ધારાસભ્ય તરીકે ગારિયાધાર-શિહોરની સીટમાં આવે છે. કેશુભાઈ નાકરાણીનો મતવિસ્તાર આવે છે જ્યારે સાંસદ તરીકે અમરેલીના નારણભાઈ કાછડિયાના મત વિસ્તારમાં ગામ આવે છે અને તાલુકો જેસર લાગુ પડે છે. વિકાસની ચારે કોર ચર્ચાઓ થાય છે. શાસકો વિકાસ અને પ્રગતિની વાતો કરે છે, પણ આ ગામની મુલાકાત લઈએ તો વિકાસ ક્યાંય પણ નજરે ચડતો નથી!